Amurih cocogipun kalihan sadaya wau, amila patrapipun anggèning maringakên pangawikan tansah beda-beda, dene patrapipun amaringakên wau ingkang winastan agami, ananging dhêdhasaripun sami kemawon, sabên-sabên amulangakên bilih kawontênaning Allah punika asatunggal. Ingkang gumêlar dados kêmpaling têtiga utawi trimurti, tuwin amulangakên, bilih manungsa punika kawontênanipun rangkêp tiga sami kados Gusti Allah, salajêngipun manungsa wau kenging kaperang kalih, wêwinihipun rangkêp tiga, dene